Derek Princei teenistus
Tundes Jumalat kui Isa
II osa
Teine väärtus, mis tuleb Jumala kui Isa tundmisest, on kodu taevas.
Alates oma päästmise päevast uskusin, et kui olen ustav,
siis pääsen taevasse.
Taevas oli mu sihpunktiks.
Kuid ma ei pidanud kunagi taevast oma koduks, kuni ma õppisin Jumalat
tundma kui oma Isa.
Sest kodust teeb kodu ju just isa.
Peale seda kogemust ütlesin oma naisele Rutile: "Kallis, ma ei tea,
kas paned mu hauale hauaplaadi, kuid kui paned, siis tahan, et
kirjutaksid sinna "Läks koju!"
Mõtlen ühele armsale Hawaii õele, keda puhkusel nägime.
Ta oli aastaid ustavalt Jumalat teeninud.
Ta oli vähki suremas ning tema koguduseliikmed hoolitsesid
selle eest, et keegi oleks tema haigevoodi juures iga päev ja tund.
Ta ütles inimestele tihti: "Ma pole kunagi inglit näinud, kuid ma
väga tahaksin näha inglit!"
Ja kui see naine hakkas surema, siis vahetult enne ta tõstis oma
käed taeva poole ja hüüdis: "Ma näen neid, ma näen ingleid!"
Ja järgmine hetk ta oli läinud.
Inglid tulid, et teda koju viia.
Kuidas tahad sina koju minna?
Oli üks kerjus, kes elas ühe rikka mehe koja lävel.
Ta oli väga haige ja täis paiseid, kuid ta oli usklik.
Ja isegi koerad tulid ja lakkusid ta haavu ja paiseid kaastundest.
Ja Piibel räägib edasi, et see kerjus suri ja inglid kandsid
ta taevasse tema esiisa Aabrahami sülle.
Minule avaldas muljet, et mitte üks vaid mitu inglit.
Usun, et ühest inglist oleks piisa- nud, et viia haige ja haigusest kerge
mees taevasse, kuid Jumal saatis terve rühma ingleid, et viia koju
see kerjus, kes lamas abituna linnatänaval.
Rikas mees suri ja läks põrgusse ning olles seal, tõstis oma silmad
üles. Kui erinev saatus! Olen veendunud, et Jumal
tahab lasta inglitel kanda oma poegi ja tütreid taevasse.
Miks me peaks koju minema üksildasena?
Kui meil võib olla saatjaskond! Jumalal on piisavalt ingleid.
Minu arvates on oluline, mil viisil inimene sureb.
Noore jutlustajana olin vaimustu- ses John Wesley päevikutest.
Ühel päeval sai Wesley teate sellest, et üks temale tuttav
metodistikiriku liikmest usuõde oli äsja surnud.
Wesley küsimus sõnumitoojale oli: "Kas see naine lahkus auga,
või vaid rahuga?"
Mil viisil saad sina koju minema?
Kas lähed rahus, või saab sul olema üks auline sisenemine
Isa suursugusesse mõisa?
Kandjateks hulk ingleid?
Mõistad, et asjadel on vahe sees, kui Jumal on su Isaks.
Sul on kodu.
Sa pole eksinud ega uita ringi.
Sa käid jalgteel, mis viib sind koju.
Kolmas Jumala kui Isa tundmise tagajärg on täielik turvalisus.
Johannese 10:29
On's mul õigus?
Matteuse 10:29 "Eks kaks varblast müüda veeringu eest?
Ja ometi ükski neist ei lange maha ilma teie Isa teadmata."
Siin öeldakse, et kaks varblast müüdi ühe veeringu eest maha.
Viis varblast müüdi kahe veeringu eest maha.
Nii et kui ostsid kahe veeringu eest, siis said ühe varblase lisaks.
Need varblased olid nii odavad, et igaüks võis kahe veeringu
eest osta endale viis lindu.
Ja Jeesus ütles, et ükski neist ei lange maha ilma Isa teadmata.
Nii see on.
Tegelikult lugesime Mt evangeeliu- mist, kuid ma ei öelnud teile.
"Ärge siis kartke, teie olete enam väärt kui palju varblasi!"
Vahetevahel näeme me kõik väikest poissi või tüdrukut,
keda isa hoiab tihkelt enda süles.
Laps, ise üles tõstetuna, nõjatub turvaliselt isale.
Ümberringi võib vabalt olla kaos.
Võib tunduda, et asjad lagunevad täiesti laiali.
Kuid see väike laps ei ole põrmugi häiritud.
Sest tema, on oma isa süles.
Jumal tahab, et oleksime samamoodi Tema süles.
Kaitstuna isa süles, hoolimata ümber möllavatest tormidest.
Ükskõik missugused pimeduse väed meie vastu on tõusnud.
Mina olen Oma Isa süles.
Olen rahul sellega, et olen justkui väike laps. Ma olen üle 80.
Mulle meeldib endast mõelda kui väikelapsest isa süles.
Joh 10:29, sellepärast sattusingi Johannese
evangeeliumisse, kuna mõtlesin, ahh, las see olla.
Ma ei kurna teid oma seletuste ja mõttekäikudega. Joh 10:29
Jeesus ütleb siin: "Minu Isa, kes on suurim kõigest, on
nad mulle andnud, ja keegi ei suuda neid kiskuda Isa käest."
Kui oled isa süles, siis mitte miski ei saa sind kätte!
Elame ajastul, mil on väga tähtis olla Isa süles. Maailmas ei lähe
asjad mitte paremaks, uskuge mind. Vaid pimedamaks ja julmemaks.
Kui Jumal lubab ja elame, siis arvatavasti räägin oma viimase
jutluse just lõpuaegade teemal.
Kuid elu lihstamaks ega turvalisemaks ei lähe.
Vaid läheb ohtlikumaks ja vähem turvaliseks.
Ja on VÄGA VÄGA tähtis, et teaksid, et oled Isa süles.
Jeesus ütles:"Mu Isa on kõigist suurem ja keegi ei saa teid
Tema käest ära varastada!"
Lõpuks, Jumala kui Isa tundmine motiveerib Teda teenima.
Ma arvan, et just seda punkti eiratakase palju.
Jeesus räägib oma suhtest Isaga Johannese 8:29.
"Ja minuga on tema, kes minu on saatnud," see on Isa.
"ta ei ole jätnud mind üksi, kuna ma teen alati seda,
mis talle meeldib."
Mis oli Jeesuse teenistuses tema motivatsiooniks?
Kas edu?
Populaarsus?
See oli soov Isale meeldida.
On ülioluline, et koguduses taastuks sama motiiv. Sest ausalt öeldes
üheks suurimaks probleemiks kogudustes täna on
konkurents teenijate ja teenistuse vahel.
Kas mul on suurim meililist, kas kõige rohkem inimesi käib minu
koosolekutel, kas olen eetris enamikel telekanalitel v.m.
Inimesed arvavad, et edu toob automaatselt turvalisuse. Ei too.
Tegelikult, mida edukam oled, seda ebakindlam oled, sest
sa võid ju kogu edu mingi hetk kaotada.
Kellelgi võib olla sinust suurem meililist või teenistustel käib
rohkem inimesi või on rohkematel telekanalitel eetris kui sina.
Kuhu jääb siis turvalisus? Turvalisus tuleneb sinu motiivist.
"Minu motiiv on isale meeldida," ütles Jeesus.
Ma olen oma elus kogenud, et peale seda kogemust,
mu motivatsioon on muutunud.
Lapsena ja noorukina olin ma väga edule orienteeritud.
Ja juhtus ka, et olin väga edukas.
Ma olin alati klassi parim.
Ma sain Eateni kooli stipendiumi, seejärel Cambridgei stipendiumi.
Cambridgei ülikoolis sain vanemõpilaseks ning väga
noores vanuses, 24-aastaselt valiti mind ülikooli nõukogusse.
Ma tean, mis on edu.
Kuid edu ei andnud mulle turvalisust.
Te peate mõistma, olin ajast ees olev hipi.
Enne tegelikke hippisid.
Minust sai ülikoolis tähtis tegela- ne, see oli raske, kuna mu isa oli
kindral ja onu brigadir. Minu amet polnud peretraditsiooni mööda.
Kuid läksin seal ühe tähtsa nõukogu juurde ja nad küsisid kas olen
valmis teenima erinevates riigisüs- teemides. Ütlesin, peaasi, et
kedagi tapma ei pea.
Niimoodi sattusin briti armee meditsiinilisse osakonda.
Pean mainima, et selline eriala mulle ei meeldinud.
Kuid seal olles tulin Jumala juurde.
Niikaua kui ma siis oma ametiriietuses seal armees
ringi jalutasin ja sain juua spetsiaalsetes kohvikutes,
ma ei vajanud Jumalat eriti.
Kuid kui kogu see au minult äkitselt ära võeti ja minust
sai väiksepalgaline kapral.
Inimesed küsisid minu käest, mida ametisolev väiksepalgaline tegev
kapral tähendab - pean ütlema, et kui pole briti armees käinud, siis
ei saa sellest kindlasti mitte aru.
Ütlesin inimestele, et see on lähim amet ussikesele.
Siis saingi päästetud.
Ja Jumal muutis mind täielikult ja radikaalselt.
Ütlen teile, palgakõrgendus tuleb koos usule tulekuga.
Sain palgakõrgendust.
Vastupidiselt armee auastmetele sain kaprali auastme.
Nii et mu ülemohvitser, kes oli Põhja-Iirimaa arst, nimega
Dan Mckpikker, kutsus mind enda juurde, et
mulle teatada minu ametikõrgendusest.
Kui pole briti armees teeninud, siis on asju, mida ei mõista.
Ülemus ütles: "Tere hommikust, kapral Prince!"
Ütlesin: "Tere hommikust!" Ta küsis: "Kuidas kokandus edeneb?"
See oli väga ootamatu küsimus.
Kui oled sõjaväes paar kuud olnud, siis õpid diskreetsust.
Sa ei pinguta liigselt. Andsin ohvitserile võimalikult tavalise
vastuse: "Kokandus läheb nagu tavaliselt."
"Tavaliselt" tähendas tegelikult "kohutavalt".
Ta küsis: "Kas sa ei teadnud, et oled rühma kapralkokk?"
"Ei teadnud, keegi pole mind sellest teavitanud."
Siis ta ütles: "Tahtsime sulle anda ametikõrgendust,
kuid seepärast pidime sind määrama ka kokaks."
Jumala armust ei tegelenud ma siiski üldse kokandusega.
See oli see aeg, mil kohtasin Jumalat.
Siis kui olin ussikesele nii lähedal kui võimalik ja samas
siiski mitte ussike olles.
Kuid mul oli siiski tohutu kirg edu järele.
Olin ikka väga edule orienteeritud inimene.
Ma ei oodanud sellist ametikõrgendust, kuid
teenistusalast edukust eeldasin küll.
Ja tegelikult viis Jumal mind pea täieliku meeleheiteni.
Olin pastor, mõned teist isegi mäletavad minu koosolekuid.
Koosolekud toimusid kolmel päeval nädalas.
Nägime kuidas inimesed said päästetud, said terveks
ja said Püha Vaimuga ristitud ajal, mil sellised asjad olid haruldased.
Kuid mul oli probleeme kohutava depressiooniga.
Ja miski nagu ütles mulle, et teised võivad olla edukad,
aga mina ei või.
Ja siis viis Jumal mind päris madalale.
Ja Jumal näitas mulle deemonit, kes oli üks valevaim.
Hüüdsin Issandat appi ning sain rõhumisest vabaks!
Kuid Jumal pidi mind kõigepealt alla vajutama, enne kui Ta sai
mind taas üles tõsta.
Kuid ka siis olin ma küllaltki teadlik edust.
Mõnes mõttes ma ka olin edukas.
Kuid edu ei too turvalisust.
Mida edukam oled, seda enam sind ähvardab teiste edu.
Ära tule rääkima, et see pole kogu- duses probleemiks, sest tean, et
see on probleem. See on minu kogudus! Mina olen pastor! See on
meie liikumine, meie domineerime! Jne.
Ma ei ütle seda kriitiliselt, vaid rõhutan, et see
tee ei vii turvalisusesse. Turvalisus on väga lihtne.
See tähendab tunda Jumalat kui oma Isa ja teha kõik endast
sõltuv, et Temale meeldida.
Ei ole olemas situatsiooni, mil need punktid sind ei motiveeriks.
Võid olla liiklusummikus, jäämas oma kohtumisele hiljaks,
Võibolla oled tee peal, paned käe rusikasse ja suu torru.
Küsid endalt: "Mida ma siin teen?"
Olen siin, et olla Isa meele järgi.
Olukorrad, milles oleme, ei loe, loevad reaktsioonid. Kas reageerin
viisil, mis Isale meeldib? Ma ei valda veel oma reaktsioone, kuid
olen sellele palju lähemal, kui mõni aeg tagasi. Mul on meeletu
tahe oma Taevasele Isale meeldida.
Seda tahet ma ei vahetaks ühegi teise kogudusliku motivaatori vastu.
Kui jumalasulane on sellisel viisil meelestatud, siis temas
pole ruumi inimliku konkureerimise jaoks.
Kui igaüks meist igatseb teha Isa tahet täielikult, siis me ei
võistle üksteisega mitte iial.
Siin on peidus üks saladus ja see tuleb Isa tundmise kaudu.
Rõhutan üle need neli Jumala kui Isa tundmise tagajärge.
1) Isiklik identiteet.
Sa tead, kes oled, sest tead, kes su Isa on.
Meie ümber on üks isatu põlvkond.
Need inimesed ei jää rahule enne, kui nad omavad Isa.
Ja meie privileeg on inimestele öelda, et on olemas Isa, kes
armastab ja ootab neid, Isa, kes ei kritiseeri ega mõista hukka.
Kes ei osuta kõigi nende vigade ja puuduste peale. Vaid kes ootab.
Olen palju inimestele öelnud, et kui see info Jumalast viia
selle isatu põlvkonnani, siis jookseksid paljud Isa sülle.
Seda inimesed just vajavadki.
Ainus viis, kuidas saame sõnumit inimesteni viia, on teha seda, nagu
Jeesus tegi oma jüngritele. Mitte jutlustades, teatud rolli mängides.
Vaid elades kui Jumala pojad ja tütred! Elades kaitse all.
Mitte kandes rasket koormat, vaid usaldades Teda, kelle ike on hea
ja kelle koorem on kerge. Kui inimesed näevad, et elad nagu
Jumala laps, siis nad hakkavad sinu vastu huvi tundma. Mis teeb
sind teistsuguseks? Miks sul pole jama? Miks sa ei tarbi rahusteid?
Ma tunnen Isa!
Tema hoolitseb mu eest ja varustab mind!
Miks sul pole muret raha pärast, nagu paljudel teistel?
Ta toidab varblaseid, Ta toidab mind!
See pole alati kerge, kuid see on eesmärk.
See on lahendus!
2) Sul on kodu taevas.
Mina ootan väga, et saaksin minna taevasse.
Olen seda Teed käinud kaua.
Rohkem kui 55 aastat.
Ja mul on palju õdesid ja vendi, kes on läinud enne mind koju.
Mul on seal mu esimene abikaasa.
Ootan põnevusega nendega kohtumist.
Surm ei hirmuta.
Pean olema ettevaatlik, et ei muu- tuks sel teemal ambitsioonikaks.
Ütlen seda ettevaatusega, sest ma ei usu, et mu töö siin
maa peal oleks veel tehtud.
Mu eesmärk on lõpetada Tema töö siin maa peal.
Jeesus ütles, et Ta toit Isa tahtmise tegemine ja Tema töö lõpetamine.
Jumal muutis selle mõtte minu jaoks väga reaalseks.
Mul on nüüd uus dieet. Milline? Vastan, et mu toit on teha Isa
tahtmist. Lõpetada Tema töö.
Nii et sul on kodu taevas. Taevas on minu jaoks reaalne.
On olemas sentimentaalseid vanu laule, mida praegu enam
ei laulda, kuid need lood meeldivad mulle.
"Vahest mul tekib koduigatsus taeva järgi, kus on kõikidest
vanustest lunastatud laulavad valge troonni ees kiitust."
See on veidi vanamoodne, kuid mulle see meeldib.
Kunagi olin väga keeruline ja intellektuaalne inimene.
Väga sügav.
Nüüd olen väga lihtne.
Mul on taevas kodu!
Mul on seal Isa, kes mind armastab.
Mul on seal päästja, kes mind ootab.
Ja mul on imelised vennad ja õed, kes mind seal ootavad.
Arvan, et mainisin kunagi oma jutlustes Alid,
ühte Sudaani moslemit, kelle tõin Jumala juurde.
Usaldan Jumala heldust, et Ali ootab mind taevas.
Ja tänab mind, öeldes: "Aitäh, Derek, olen siin tänu sinule."
Kas keegi on taevas sedasama sinule ütlemas?
See on väga tähendusrikas lause või tagasiside.
3) Täielik turvalisus.
Sellest rääkisime pikemalt.
Sa oled Isa süles ja Tema kätel ja mitte keegi ei saa
sind Isa käest ära varastada!
Universumis pole ühtegi väge, mis seda suudaks teha.
Jeesus ütles: "Minu Isa on suurim kõigist!"
Meil on suurim isa, kõige imelisem isa.
Jumal, kes on Jumal üle kõigi jumalate!
Ja Tema käed ulatuvad univesrumi ühest otsast teise.
Kes lõi inglid ja tähed ja keda kummardavad miljonid ja miljonid
aulised taevased olendid. Ja Tema ootab, et meiesugused
väiksed olevused nagu sina ja mina laekuksime taevasse.
Kas see pole mitte imeline!
Ja nagu ütlesin, see on mu elus suurt rolli mänginud,
3) Jumala kui Isa tundmine on mulle andnud suure motivatsiooni teenida
Jumalat ja teha Ta kuningriigi tööd. Ma pole selle peal väljas, et olla
suurim või vägevaim, olen selle peal väljas, et oma Isale meeldida.
On palju olukordi, kus ei saa eriti palju teha. Võibolla istud arsti
vastuvõtukabineti ukse taga, oled hiljaks jäänud ja ta on sind ootama
pannud. Ajakirjad on suhteliselt igavad. Mida teed? Meeldid Isale.
Oma suhtumise, mõttemaailma.
Pole olemas olukorda, mille puhul see motivatsioon ei kehti.
Kui suudame seda motivatsiooni arendada.
Äkki sa, Julian, tuled uuesti siia. Kus sa oled?
Tulge koos oma imelise meeskonnaga.
Ma palun, et nad mängiksid ja laulaksid lugu " Ole mulle isaks."
Olen teile selgelt öelnud, et mina teile Isa ilmutada ei saa.
Ainus, kes seda teha saab, on Jeesus.
Kuid kui otsid Teda siiralt ja alandlikult Tema sõna alusel,
siis usun, et oma ajal ja viisil ilmutab Jeesus sulle Isa.
Ja tahan sulle anda täna õhtul ühe võimaluse.
Samal ajal kui laulame seda imelist Graham Cendricku laulu,
kui paljud teist tänavad Jumalat Graham Cendricku eest?
Usun, et ta on kirjutanud ühed võimsamad laulud inglise keeles.
"Meet us in Majesty" on minu meelest üks aulisemaid laule.
Nii et polegi kõik suured inimesed pärit minevikust.
Mõned on praegu veel elus.
Ja teised saavad veel lavale tulema.
Nüüd selle laulmise ajal sõltun teistest inimestest,
palun, et Jenka tuleks siia ja seisaks koos minuga.
Ja mu naine, kallis, kas sa ka tuleksid minu kõrvale?
Annad mulle veidi jõudu ja julgustust.
Kui reageerid laulule, nad võivad laulda seda 10 korda. Pole olemas
seadust, et ainult kaks korda võib kõiki laule läbi laulda. Ma ei räägi
laulmise kordadest ega ka siin toimuvast, sest ma ei tea.
Kuid kui sul on igatsus, selline elav soov südames,
tunda Jumalat kui oma isa, siis laulu ajal, ole hea,
tule siia ette ja ma soovitan, põlvita, kui sa saad.
Ja siis ütle Isale: "Isa, tahan Sind tunda.
Tänu Sulle Jeesuse eest, kes on mu päästja.
Ta on muutnud mu elu ja tean, et ma kuulun Sulle.
Kuid Isa, tahan tunda Sind! Olen teel, tahan jõuda sihtpunkti."
Ma ei garanteeri Sulle midagi. Ma ei tea, mis võib juhtuda.
Kuid mul on aimdus, et Jumal on täna siin paigas.
Ja et paljude südametes on üks nälg Isa järele.
"Õndsad on need, kelledel on nälg ja janu õigluse järele, sest
nemad täidetakse täielikult!"
Kui oled näljane ja janune täna, siis saad olema täidetud!
Kui muusika algab, siis meie Rutiga läheme oma kohtadele,
Jenka, võid jääda muusikute juurde, ja laulame koos.
Kutsun sind, kui oled näljas ja janus Isa tunnetuse järele,
ja kui hakatakse laulma, siis tule siia, hüüa Jumale poole
ja ülista Teda nii, nagu oskad.
Tõlkis Lemme-Getter Bogatkin.